cyanic-selkie/wikianc huggingface dataset:
Фаустино Асприлја
Парма
Напаѓачот од Јужна Америка во 1992 година бил купен од италијанската Парма за неколку милијарди лири. По краток период на аклиматизација и некоја првична недоверба од страна на тренерот Скала, Асприлја се издвојува како втор напаѓач во почетната постава на тимот заедно со Алесандро Мели. Својата прва сезона во Италија ја затворил со 27 настапи и 7 голови во лигата. Посебно важен погодок бил оној кој го постигнал против Милан на Сан Сиро на 21 март 1993, со прекрасно изведен слободен удар од 27 јарди, носејќи и победа на Парма со 1-0, со што ја прекинал серијата на росонерите од 58 натпревари без пораз. Играјќи за Парма, Асприлја уживал веројатно во неговиот најголем клупски успех. Асприлја бил дел од тимот, кој го освоил првиот клупски меѓународен турнир, на Купот на победниците на куповите, постигнувајќи четири гола во осум натпревари. Тој постигнал два гола во Шпанија, каде што италијанскиот тим победил со 2-1 против Атлетико Мадрид во полуфиналето. Сепак, поради повреда тој останал неискористена замена во финалето кога Парма го порази белгискиот клуб Ројал Антверпен со 3-1.
Во почетокот на 1994 година, Асприлја настапил за Парма во натпреварот против Милан на Сан Сиро во кој млекарите победиле со 0-2, со што го анулирале дефицитот од 0-1 во првиот натпревар за да го освојат Европскиот суперкуп.
Исто така во сезоната 1993-94, Парма стигнала до второ финале во Купот на победниците на куповите. Сепак, овојпат таму биле поразени од Арсенал со 1-0, што значеше дека нема да можат да го одбранат трофејот освоен една година претходно.
Во сезоната 1994-95, Парма повторно стигнала до финалето на големите европски натпреварување, каде тие се соочиле со италијанските сонародници Јувентус во финалето на Купот на УЕФА. Асприлја имал важен придонес за клубот на патот до финалето, со три гола во текот на полуфиналниот двомеч против германскиот Баер Леверкузен. Во двата финални натпревари, Асприлја бил во почетниот состав кога Парма го совладала Јувентус со вкупен резултат 2-1.
На почетокот на сезоната 1995-96, Асприлја испаднал од почетната постава. Во февруари 1996 година, откако направил само 6 настапи во првите 5 месеци од сезоната, го напуштил клубот и му се приклучил на англискиот водач Њукасл Јунајтед за 6,7 милиони £.
За време на неговиот прв престој во Парма, Асприлја постигнал 25 гола во 84 настапи во Серија А. Тој се смета за еден од најголемите играчи во златниот период на Парма во 1990-тите години. Во неговите три целосни сезони со клубот, Парма завршила на 3-тото, 5-тото и уште едно 3-то место во Серија А. Клубот исто така, стигнал до финалето на европските турнири во секоја од овие сезони.
Њукасл Јунајтед
Откако го комплетирал својот трансфер во Њукасл Јунајтед во Премиер лигата, Асприлја го имал своето деби во англискиот фудбал на 10 февруари 1996 во Tyne–Tees дербито на Риверсајд против Мидлзборо. Тој влегол во игра во 67-мата минута како замена на местото на Кит Гилеспи при негатива на Њукасл од 1-0 и само седум минути подоцна му асистирал на Стив Вотсон за израмнувачкиот погодок. Подоцна Лес Фердинанд го постигнал победничкиот гол за чавките со што го комплетирал пресвртот. Неговиот прв гол за новиот клуб дошол две кола подоцна во ремито 3-3 со Манчестер Сити. За жал неговата прва сезона во клубот од северот ќе биде разорена од непостојаноста и инцидентите надвор од теренот поради кој токму Асприлја бил обвинет како една од причините што Њукасл ја загубил Битката за насловот во Премиер лигата (1995-96) од подоцнежните шампиони Манчестер Јунајтед.
Крампље
Крампље (словенечки: Kramplje) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Фаустино Асприлја
Њукасл Јунајтед
Втората сезона на Асприлја во Њукасл завршила со освојување на второто место во Премиер лигата, уште еднаш зад шампионот Манчестер Јунајтед. Неговата улога била во голема мера намалена откако го загубил првотимскиот статус и најчесто влегувал како замена, иако тој ги задржал својте најдобри клупски настапи во Купот на УЕФА, каде во оваа кампања постигнал 5 гола. Неговата бурна прослава на голот што го постигнал против Мец, при што тој го соблекол дресот и се свртел кон корнер знаменцето, резултирало со добивање на жолт картон, поради што тој го пропуштил следниот натпревар од Купот на УЕФА против Монако, кој Њукасл го чинел елиминација. Во првенството постигнал 4 гола во 24 настапи од кој посебно се за памтење оние против соперниците Ливерпул (пораз 4-3) и Челзи (победа 3-1).
Сезоната 1997/98 ќе биде последна во клубот за популарниот "Тино" како што го нарекувале навивачите на Њукасл. Со продажбата на напаѓачот Лес Фердинанд во Тотенхем, и сериозната повреда на Алан Ширер за време на пред-сезонските подготовки, Асприлја се наметнал како прв избор во нападот заедно со младиот и неискусен данец, Јон Дал Томасон. Со клубот се натпреварува во Лигата на шампионите таа сезона, а најдобриот натпревар на црномурестиот колумбиец за Њукасл дошол во победата со 3-2 над Барселона во незаборавен натпревар одигран на Сент Џејмс Парк, кога тој постигнал хет-трик; првиот гол од пенал кој самиот го заработил, а вториот и третиот гол се речиси идентични со удар со глава од непосредна близина по одличните центаршутеви на Кит Гилеспи од десната страна. Сепак, овие три гола постигнати рано во сезоната (уште во септември) ќе бидат последните негови голови за клубот. Во јануари 1998 година, откако Њукасл испаднал од Лигата на шампионите и бил надвор од Битката за титулата во Премиер лигата, менаџерот на тимот Кени Далглиш изјавил дека го губи трпението кон Асприлја и тој е продаден назад во Парма за 6 милиони £, откако постигнал вкупно само 9 гола во 48 првенствени настапи, но и импресивен скор од 9 гола во 11 европски натпревари.
Враќање во Парма
Англиското искуство на Асприлја траеше точно две години, кога тој се вратил во Парма во јануари 1998 година. Ни по враќањето во Италија нема да биде во можност да ги пружи оние игри кој ги прикажал во овој клуб во раните 90-ти и по сезона и пол (22 настапи и само 1 гол), дефинитивно ќе ја напушти Европа; во меѓувреме го освојува својот втор наслов во Купот на УЕФА (1999) и титулата во Купот на Италија (1999).
Последните години од кариерата
Откако ја напуштил Европа, Асприлја одлучи да се врати во Јужна Америка, поточно се сели во Бразил, пред каде потпишал договор со Палмеирас (во 1999 година, 54 настапи и 12 гола), а потоа и со Флуминенсе (12 настапи и 8 гола), каде што тој за последен пат ја покажал својата класа.
По заминувањето од Бразил играл во Мексико Атланте, во својата родна Колумбија повторно настапувал за Атлетико Насионал, а во Чиле за Унивесидад де Чиле. Кариерата ја завршил после неколку настапи во Аргентина за екипата на Естудијантес (2004), иако еден краток период играл и во тимот од неговиот роден град, Кортулуа. Во 2002 имало најави дека Асприлја можеби ќе се врати во Англија каде требало да игра за третолигашот Дарлингтон.
Во 2004 година тој бил многу блиску до враќање на фудбалските терени во Италија, каде требало да игра за тимот од Серија Д Вале Д'Аоста каде тренер бил неговиот пријател и поранешен тимски колега од деновите во Парма Марко Осио, но договорот пропаднал поради проблеми со членството.
Официјално на 15 март 2005, го објавува своето пензионирање од фудбалот, завршувајќи ја својата кариера со 331 натпреар и 112 гола во професионалните лиги.
На 11 септември 2013, Асприлја играл на прошталниот натпревар на поранешниот голман на Њукасл, Стив Харпер, против Милан.
Хет-трик
Во својата долга и успешна кариера во која освоил грст трофеи Фаустино Асприлја успеал да постигне три хет-трика. Покрај оној фамозен натпревар во дресот на Њукасл Јуајтед против Барселона во Лигата на шампионите, другите два ги постигнал за Парма од кој еден во Серија А и еден во Купот на УЕФА.
После фудбалот
По завршувањето на фудбалската кариера, Фаустино Асприлја имал понуда да се приклучи на една порно компанија.
Трета генерација
Трета генерација — рап-група од Битола. Групата е формирана во август 2005 година. Оригиналното име на групата било ЛајмерХејтерс (англиски: LymerHaters), име кое во 2006 го замениле со Трета генерација. Најпозната песна на групата е „Група со инспирација“, а нивен идол е канадскиот рапер K.Maro. Групата се состои од три членови: MC eX3m, MC Glorious & MC SlaWe. Нивната продукција досега располага со пет песни и два спота, од кои едниот е анимиран. Тие работат на завршување на нивниот прв албум.
Ејбел 78
Ејбел 78 — планетарна маглина во соѕвездието Лебед.
Состав
Составена од слаб ореол (водород) и внатрешен елиптичен прстен што е составен од хелиум.
Бела Река
Бела Река може да се однесува на следново:
Болоња
Болоња — град во Италија. Болоња е и главен град на истоимениот Округ Болоња и главен град на покраината Емилија-Ромања во северна Италија. Градот е најпознат по Болоњскиот универзитет, најстар во Европа, многу ценет и почитуван денеска. Како стар универзитетски град тој и понатаму е мета на многу студенти поради неговата традиција и културното богатство. Во овој град денеска студираат околу 100.000 студенти или четвртина од градското население. Стариот дел на Болоња е под заштита на Унеско.
Положба на градот
Болоња се наоѓа на преминот од централна кон северна Италија. Затоа стратешката положба на градот е особено поволна.
Список на државни водачи во 191 година
Ова е список на државни водачи во 91 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Закон за голем Хамбург
Закон за голем Хамбург (Groß-Hamburg-Gesetz) — закон донесен од владата на Нацистичка Германија на 26 јануари 1937 година, кој предвидувал размена на територии помеѓу Хамбург и Слободната Држава Прусија. Стапил во сила на 1 април 1937 година.1 Неговиот полн назив на германски бил „Закон за голем Хамбург и други територијални промени“ (Gesetz über Groß-Hamburg und andere Gebietsbereinigungen).
Поголем Хамбург
Хамбург ги изгубил поголемиот дел од неговите енклави, меѓу нив Гестхахт и Куксхафен. За возврат, Хамбург бил проширен со поранешните пруски градови, како што се Алтона, Вандсбек и Харбург-Вилхелмсбург, како и голем број на села. Ова претставува формално спојување на она што претходно се однесувало на „Регион Четири града“.
Симоболично, но важна промена било „преименувањето“ на Хамбург. Требало да се вика Ханзеатски град Хамбург („Hansestadt Hamburg“) наместо Слободен и ханзеатски град Хамбург („Freie und Hansestadt Hamburg“). Повикувањето на слободен во постарото име потекнува од Светото Римско Царство, кое вклучувало голем број на повеќе или помалку независни слободни царски градови, меѓу нив и Хамбург.
Прусија
Покрај прописите за Хамбург, законот пропишал Слободниот Град Либек да се спои со Прусија. Некои помали села биле приклучени кон државата Мекленбург. Либек бил независен член на федерацијата на држави на Рајхот во периодот на 1933-1934. Адолф Хитлер дал отпор за Либек, откако градскиот совет му ја забранил кампањата таму во 1932 година, иако исто така требало да биде надоместена Прусија за загубите на градовите кои потпоаднале под власт на Хамбург. Покрај Либек, кој бил припоен кон пруската покраина Шлезвиг-Холштајн, Хамбург се откажал од своите имоти Гестхахт, кој бил припоен кон Шлезвиг-Холштајн и Рицебител (кој се приклучил кон Куксхафен), кој пак бил споен со покраината Хановер. Од поседите кои Прусија му ги отстапила на Хамбург, Алтона и Вандсбек припаѓале на Шлезвиг-Холштајн, додека Харбург-Вилхелмсбург бил дел од Хановер.
Бидејќи цела Нацистичка Германија била поделена на гау, водачите на Гау на регионите на соседните Либек, Шлезвиг-Холштајн и Мекленбург почнале да се борат за контрола на градот. Неговите припојување со Прусија претставува победа на водачот на Шлезвиг-Холштајн.
Симона Грујовска
Матеа Чурлиновска (27 октомври, 2003 година во Скопје, Република Македонија) – македонска ракометарка.
Биографија
Репрезентативка на Македонија. Моментално настапува за Женскиот ракометен клуб Куманово на голманската позиција и се натреварува во Првата женска ракометна лига на Македонија.
Fiat Punto
Фиат Пунто е мал градски автомобил кој се произведува од 1993 година, а неговата актуелна верзија е достапна во хечбек изведба со три и пет врати.
Серија 1
Серијата 1 на Пунто првпат беше претставена во септември 1993 година, а во продажба се најде во почетокот на 1994 година, како замена за моделот Фиат Уно. Таа генерација на Пунто беше достапна и во кабриолетска изведба, а ја освои титулата Европски автомобил на годината за 1995 година.
Серија 2
Серија 2 на Пунто во продажба влезе во 1999 година.
Серија 3 'Grande Punto'
Моделот од серијата 3, под фабричкото име Проект 199, на пазарот излезе под името Гранде Пунто и првпат беше претставен во 2005 г. на саемот за автомобили во Франкфурт. Една година потоа започна и продажбата. Повторно дизајниран од Џуџаро, автомобилот ја користи SCCS платформата на Фиат/Џенерал Моторс.
Серија 3 'Punto Evo'
Овој модел претставува подновена и унапредена верзија на моделот Гранде Пунто и на пазарот во Италија се појави на 10 октомври 2009 г., а веднаш потоа започна промоцијата и продажбата во останатите земји во светот.
Габор Часар
Наводи
<references group="" responsive="">
Инерцијален бран
Инерцијални бранови, познати како инерцијални осцилации, се вид на механички бран можен во вртечките флуиди. За разлика од површинските гравитациони бранови најчесто забележани на плажа или во када, инерцијалните бранови течат низ внатрешноста на флуидот, а не на површината. Како секој друг вид на бран, инерцијалниот бран е предизвикан од обновувачка сила и се одликува со бранова должина и честота. Бидејќи обновувачката сила на инерцијалниот бран е Кориолисова сила, нивните бранови должини и честоти се поврзани на чуден начин. Инерцијалните бранови се попречни бранови. Најчесто се забележуваат во атмосферите, океаните, езерата и лабораториските експерименти. Росибилните бранови, геострофичните струи, и геострофичните ветрови се примери за инерцијални бранови. Инерцијалните бранови најверојатно ќе постојат и во стопеното јадро на Земјата во ротирање.
Обновувачка сила
Инерцијалните бранови се враќаат во рамнотежа со Кориолисовата сила, како реакција на ротација. Прецизно кажано, Кориолисовата сила се појавува (заедно со центрифугалната сила) во вртечка рамка и при тоа да се земе предвид дека таквата рамка секогаш се забрзува. Оттука, инерцијалните бранови не можат да постојат без ротација. Покомплицирано од напнатоста на низата, Кориолисовата сила дејствува под агол од 90 степени кон насоката на движење и неговата сила зависи од брзината на ротација на флуидот. Овие две својства доведуваат до основните одлики на инерцијалните бранови.
Митко Стоилов
Митко Стоилов (роден на во Богданци) — поранешен македонски ракометар.
Моментално, тој е претседател и главен тренер на РК Академија Младост.
Ефектите на климатските промени врз океаните
Ефектите од климатските промени врз океаните го вклучуваат порастот на нивото на морето од затоплувањето на океаните и топењето на ледените плочи и промените во pH вредноста ( закиселување на океаните ), циркулацијата и стратификацијата поради променливите температури што доведуваат до промени во концентрациите на кислород. Постојат јасни докази дека Земјата се загрева поради антропогените емисии на стакленички гасови и неизбежно води кон затоплување на океаните.
Физичките ефекти на климатските промени врз океаните вклучуваат пораст на нивото на морето што особено ќе влијае на крајбрежните области, океанските струи, времето и морското дно. Хемиските ефекти вклучуваат закиселување на океаните и намалување на нивото на кислород. Понатаму, ќе има ефекти врз морскиот свет. Многу студии покажале дека во текот на минатиот век нивото на морето се зголемило во светот со просечна стапка од 1-2 mm/год. рефлектирајќи нето проток на топлина во површината на копното и океаните. Стапката на закиселување на океаните може да биде под влијание на стапката на затоплување на површинските океани, бидејќи хемиските рамнотежи кои управуваат со pH на морската вода зависат од температурата. Зголемувањето на температурата на водата исто така ќе има разорувачки ефект врз различните океански екосистеми како коралните гребени. Директниот ефект е коралното белење на овие гребени, кои живеат во тесна температурна маргина, така што малото зголемување на температурата би имало драстични ефекти во овие средини.
Јершаново
Јершаново (словенечки: Jeršanovo) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Црква „Св. Фотина“ - Бер
Света Фотина (Αγίας Φωτεινής) или Света Фотида (Αγία Φωτίδα) — поранешна средновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија.
Во 1924 г. црквата е прогласена за споменик на културата. Во 1939 г. е срушена за да се пробие нов пат, и сите фрески се отстранети и ставени во Берскиот византиски музеј.
Јована Живковска
Јована Живковска (2004 година во Скопје, Република Македонија) – македонска ракометарка.
Биографија
Моментално настапува за Женскиот ракометен клуб Куманово и се натреварува во Првата женска ракометна лига на Македонија.
Еванџелиста Торичели
Еванџелиста Торичели (итал. Evangelista Torricelli, - ) — италијански математичар и физичар, изумител на барометарот.
Животопис
Торичели е роден во Фаенци, Италија. Иако потекнувал од сиромашно семејство, Торичели сепак студирал математика и му станал помошник на Бенедето Кастелиј, кој предавал на универзитетот „Сапиенца“ во Рим. Торичели преку Кастелиј стапил во контакт со својот идол Галилеј, кој го зел за помошник во 1641 година. Три месеци подоцна, по смрта на Галилеј, Торичели го наследил на местото дворски математичар кај големиот војвода Фердинанд I од Тоскана.
По него е именувана единицата за притисок во вакуум тор, попозната како милиметар на живиниот столб (mmHg).
Список на државни водачи во 1808 година
Ова е список на државни водачи во 808 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Eзеро Дубоки Поток
Езерото Дубоки Поток е вештачко езеро на територијата на општина Бараево. Оддалечено е од Белград околу 35 километри.
Одлики
Акумулацијата Дубоки Поток е изградена во почетокот на деведесеттите години на 20 век на истиот поток кој е притока Барајевска река, на само два километри од центарот на Барајево. Со изградбата на земјена брана, со висина од 15 метри и должина од 145 метри, се создаде акумулација со површина од 7,2 хектари, со корисен волумен од 170.000 кубни метри. Акумулацијата е изградена во рамките на Водостопанската основа на општина Бараево.
Целта на акумулацијата е задржување на поплавниот бран и одбрана од поплави населените места, сообраќајот (патишта, железници) и земјоделското земјиште во сливот. Поради интензивната изградба на населбата Бараево, била исклучена можноста за лоцирање на акумулацијата на главниот тек на Барајевска Река, па решението било најдено во изградба на мала брана и акумулација на притоката Дубоки Поток. Имајќи го предвид фактот дека акумулацијата се наоѓа во непосредна близина на населбата, се отвора можност за нејзино користење заради одмор и рекреација, а со тоа се подобрува и основата за развој на туризмот.
NGC 4019
Објектот бил предмет и на други истражувања, па освен како NGC 4019 се споменува и како IC 755, UGC 7001, MCG 2-31-14, IRAS 11585+1423, CGCG 69-24, FGC 1347.
Откривање
Објектот е откриен на 23 април 1832 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4019 е од видот SBb. Видливиот сјај со голо око изнесува 13,2 m, а оној во рамките на интервалот од минималната до максималната честота 14 m, додека површинскиот сјај изнесува 12,7 m/лм2. NGC 4019 има привидни димензии од 2,4' х 0,3'.
Астрономски податоци
Објектот е од епохата Ј2000.0. Положбениот агол на објектот е во износ од 145°.
Други поделби
Проучување на NGC 4019 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37912. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 871. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1385.
Јамка во Лебед
Видливи составници: Превез
Видливиот дел од маглината е познат како Превез, исто така позната и под името Цирусна Маглина или Кончеста Маглина. Неколку делови од маглината имаат посебни имиња и ознаки, вклучувајќи ги тука „Западен Превез“ или „Вештерска Метла“, „Источен Превез“ и Пикерингов Триаголник.
NGC 6960
NGC 6960, односно Западен Превез, е западниот дел од остатокот, исто така позната како „Вештерска Метла“, сестена на J2000 RA 20:45:58.1 Dec +30°35′43″. Како најзападниот NGC-објект во маглината (прв по ректасцензија), нејзиниот број понекогаш се користи како NGC-ознака за целата маглина.
NGC 6992, NGC 6995, и IC 1340
Овие три сјајни делови ја образуваат маглината наречена Источен Превез. NGC 6992 е H-I обвивка сместена по североисточниот раб ма јамката при J2000 RA 20:56:19.0 и Dec +31°44′34″. NGC 6995 е подалеку на југ при J2000 RA 20:57:10.7 и Dec +31°14′07″, и IC 1340 уште понајуг при J2000 RA 20:56:12.0 и Dec +31°04′00″.
Пикерингов триаголник
Познат икако Пикерингова Чивија, или Пикерингов Триаголен Камшик, овој дел од релативно слабосјајната маглина бил забележан фотографски во 1904 година од Вилјамина Флеминг при Харвардската опсерваторија, каде во тој период директор бил Едвард Чарлс Пикеринг. Триаголникот е најсјаен по должина на северната страна на јамката, иако фотографиите покажуваат дека маглината се протега и во централниот дел.
NGC 6974 и NGC 6979
Овие два објекти се познати денес (од страна на проектот NGC/IC и Уранометрија) преку два сјајни јазли на маглината во северниот дел на јамката, до истокот на северниот раб на Пикеринговиот Триаголник. NGC 6979 била забележана од страна на Вилијам Хершел, иако координатите кои тој ги забележал за Превез биле непрецизни, неговите координати биле близу до јазолот при J2000 RA 20:50:27.9 и Dec +32°01′33″.
Ознаката NGC 6979 се корити за Пикеринговиот Триаголник, но триаголникот е нешто што најверојатно не го видел Хершел или пак вредностите кои биле внесени во каталогот: бил забележан фотографски по објавувањето на каталогот и по долг временски период по откритието на Хершел.
NGC 6974 била забележана од страна на Вилијам Парсонс, но местоположбата која ја запишал дава празна област во главната јамка. се претпоставува дека погрешно ја измерил местоположбата, и и во NGC Парсонсовите координати се однесуваат за другиот јазол во северниот облак, при J2000 RA 20:51:04.3 и Dec +31°49′41″, еден степен северно од Парсонсовите координати. (оваа местоположба е поисточно од NGC 6979, иако NGC-објетките се подредени по зголемувањето на ректасцензијата.) Овие филаменти во северно-централната област се познати и под името „морков“. Спектарот при 34.5 MHz на областа поврзана со NGC 6974 се движи преку целиот честотен распон од 25 до 5000 MHz.
Југоисточен јазол
југоисточниот јазол при J2000 RA 20:56:21.2 и Dec +30°23′59″ при југоисточниот раб на Јамка во Лебед. Јазолот е местото каде ударниот бран на суперновата и мал изолиран облак. Јазолот е изразен рендгенски облик, кој се состои од бројни филаменти во видливиот дел на оддавните линии. Комбинирајќи ги видливите и рентгенските податоци, може да се покаже дека југоисточниот јазол е само површината од ударниот бран, односно не е мал облак туку само површината од поголем облак. Присуството на повратен удар е доказ дека јазолот претставува рана фаза од судирот на ударниот бран и поголем облак.
Растојание
Подоцна е дадена поголема вредност од 540 pc (1.760 ly) од подоцнежно откритие на Блер, со употреба на Далечниот ултравиолетов спектроскопски истражувач (FUSE), или ѕвезда зад Превез. UV-спектарот на оваа ѕвезда, KPD 2055+3111 од спектрален тип sdOB, покажал впивачки линии што значи дека делумно светлината е впиена од остатокот на суперновата. Со проценето (но несигурно) растојание од околу 1.860 ly, оваа ѕвезда ја поддржува новата проценка од 1.760 ly.
Астрономки ултравиолетови извори
Најсјајниот најдалечен ултравиолетов извор во Јамка во Лебед во североисточниот раб на остатокот. при првиот лет на Високоразделниот Оддавнолиниски спектрометар (HIRELS), широкопојасен, далечен ултравиолетов спектрометар, наштелуван на OVI-оддавни линии, бил лансиран со цел да ја набљудува маглината, првиот набљудуван галактички OVI-извор на оддавни линии.
Рендгенски извори
Центарот на обвивката на суперновата определена од податоците на рентгенските зраци е при J1950 RA 20:49:45 и Dec +30°53′. карактеристичната температура на маглината во рентгенските спектрални податоци изнесува Tx = 2,9 ± 1,5 x 106 K. Површинска карта на маглината во рентгенското подрачје добиена од еднодимензионаланиот рентгенски телескоп лансиран на 30 март, 1973 година.
Научна фантастика
Во новелата Мајндбриџ од Џо Халдиман, Јамка во лебед е остатокот од ѕвездата на семоќната, бесмртна раса која на крајот се уништила самата себеси.
Изомерија
Во органската хемија, изомерија е појавата кога две или повеќе соединенија имаат исти молекулски формули, а различни физички или хемиски својства поради различниот распоред на атомите во нив. Овие соединенија се нарекуваат изомери. Голем број органски соединенија имаат исти молекулски формули, а сепак покажуваат различни физички или хемиски својства. Некои дури имаат и милиони изомери, па дури и повеќе.
Типови на изомерија
Постојат два основни типови на изомерија: структурна изомерија и стереоизомерија. Првиот тип е изомерија која се јавува поради различниот распоред на сврзување на атомите и атомските групи, додека вториот тип е изомерија што се јавува поради различниот просторен распоред на атомите и атомските групи.
Секој од овие два типа се дели на уште неколку поттипови, што може да се види од следната табела:
NGC 6620
NGC 6620 — планетарна маглина во соѕвездието Стрела, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6620 се споменува и како PK 5-6.1, ESO 522-PN22.
Откривање
Објектот е откриен на 3 септември 1880 година од страна на Едвард Чарлс Пикеринг, со помош на рефрактор, чијашто леќа имала пречник од 15 см.
Податоци од набљудување
Според морфолошката класификација на галаксиите, NGC 6620 е од видот PN. Видливиот сјај со голо око изнесува 12,7 m, а оној во рамките на интервалот од минималната до максималната честота 15 m. NGC 6620 има само една позната привидна димензија, која изнесува 0,13'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 22 м 54,2 с, а неговата деклинација, односно висината на лакот на тој агол, -26° 49' 16"".
Други поделби
Проучување на NGC 6620 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 339; додека во Каталогот на основни ѕвезди (GSC) е групиран под бројот 6852. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 173.
Нина Дударова
Нина Александровна Дударова (Санкт Петербург, 1903 - Москва, 1992) - ромска поетеса, учител, писател и преведувач. Родена била во Санкт Петербург од мајка Ромка (која била пејачка и танчерка во ромски хор) и очув Русин, и двајцата кои ја одгледале Дударова како свое дете.
Откако изучувала настава и педагогија, во 1925 година се приклучила на тогаш неодамна основаната Серуски сојуз на Циганите во Москва. Една цел на сојузот била да се бори против неписменоста и да се создаваат училишта на ромски јазик. Во 1926 година, таа била ангажирана со сонародникот ромски поет и преведувач Николај Панков, да изработи азбука за ромскиот јазик.
Последната кирилична транскрипција на Дударова и Панков се засновала на наречјето на руските Роми. Имало голема количина ромска книжевност напишана со оваа азбука (над 300 книги помеѓу 1927 и 1938 година); сепак, ова влијание паднало во споредбено ограничен круг, главно во Москва и неколку градови во СССР, и завршило во 1938 година кога официјалната советска Ромска политика се смени од третирање на Ромите како посебен народ кој треба да се развива како составен елемент на советското општество кон интеграционизмот. Во раните денови на Советскиот Сојуз, многу буквари биле објавени на тема ромско образование за употреба не само во ромските училишта, туку и за возрасната неписмена ромско население. Букварот на Дударова, „Нево Дром: Букварио Ваш Баре Манушенге“ бил еден од првите.
Дударова и Панков биле уредници на книжевното и општественото дело Нево Дром („Нов пат“) и учествувала во објавувањето на познатите алманаси каде Дударова објавувала детски песни исполнети со социјалистичка идеологија. Во тоа време, таа исто така помогна во преводот на делата на Александар Пушкин на ромски јазик и го раководела културниот и опшстествен дом „Лоли Черен“ (Црвена звезда). Таа патувала низ земјата за да одржи предавања за образованието, наводните злодела на религиите, хигиената и правата на жените.
Од 30-тите години на минатиот век предавала ромски јазик во театарот Ромен во Москва и работела како книжевен уредник за деца. По Втората светска војна, Советскиот Сојуз се откажал од сите програми на ромски јазик и Дударова паднала во анонимност.
Список на поларнопрстенести галаксии
Ова е нецелосен список на поларнопрстенести галаксии:
Внатрешни поларни прстени
Некои галаксии имаат „поларен прстен“ во рамките на нивниот диск
Список на ѕвезди во соѕвездието Змијоносец
Ова е список на позначајни ѕвезди во соѕвездието Змијоносец, надолно подредени според сјајноста. Иако нашето Сонце минува низ Змијоносец, тука не е наведено бидејќи не се задржува во соѕвездието.
Црква Рождество на Пресвета Богородица (Киев)
Црквата Рождество на Пресвета Богородица  (украински: Церковь Рождества Пресвятой Богородицы ) е црква која се наоѓа во Киевско-печерската лавра во Киев, Украина.
Црквата била изградена во 1696 година од дрво. Во 1767 година, црквата била целосно реконструирана. Црковниот иконостас бил изработен во 1784 година.
Залес (Блоке)
Залес (словенечки: Zales) — населба во Општина Блоке во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Севастополски раскази
Севастополски раскази (Севастопольские рассказы) – три кратки раскази од рускиот писател Лав Толстој, издадени во 1855 година. Во овие раскази Толстој ги забележал своите искуство од опсадата на Севастопол (1854-1855). Името доаѓа од Севастопол, град на Крим. Овие кратки раскази ја чинат основата за многу епизоди од Толстоевото ремек-дело „Војна и мир“. Книгата на македонски првпат е издадена во 1947 година од Државното книгоиздателство на Македонија.
Севастопол во декември
Во „Севастопол во декември, Толстој користи раскажување во второ лице (со заменката „вие“) во воведот за животот во Севастопол. Деталниот вовед веројатно е заснован на Толстоевото искуство од неговото пристигнување во Севастопол во ноември 1854 година. Раскажувачот го води читателов (вас) низ привремената болница. Во неа се сместени многу ранети војници со ампутирани делови од телото, некои сместени на полски кревети, но најчесто легнати на подот. Таму читателот води разговори со ранетите, ги прашува за нивните страдања и маки во војната. Потоа ќе го посети местото каде офицерите и војниците јадат и слушаат фантастични приказни за четвртиот бастион, поради што е неопходно да се посети истиот. Толстој го води читателот во четвртиот бастион каде што седи и разговара со тогашниот командант на бастионот неколку метри од непријателските позиции. Убедени во моќта на градот, војниците чувствуваат љубов кон својата земја, ја осознаваат својата непоколеблива волја за борба и го принудуваат читателот да се врати во градот. Толстој го користи расказот „Севастопол во декември“ да го поттикне читателот да ги прочита расказите „Севастопол во мај“ и „Севастопол во август 1855 година“.
Севастопол во август
„Севастопол во август“ го слика крајот на опсадата на Севастопол и можниот пораз и отцепување на руските сили. Расказот ги следи Михаил и Владимир Козелцов, браќа кои се борат и загинуваат на руската страна на конфликтот.
Наташа Нолевска
Наташа Нолевска (родена 1996 година во Битола, Република Македонија) – македонска ракометарка.
Бела Река (Смрдешка)
Бела Река — река во Македонија, сместена на Смрдеш.
Извор
Извира на југоисточните падини на Смрдеш, источно од селото Белотино.
Тек
Реката се наоѓа источно од селото Белотино и западно од градот Струмица.
NGC 210
NGC 210 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 210 се споменува и како MCG -2-2-81, IRAS 00380-1408.
Откривање
Објектот е откриен на 3 октомври 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 210 е од видот SBb. Видливиот сјај со голо око изнесува 10,9 m, оној во рамките на интервалот од минималната до максималната честота 11,6 m, додека површинскиот сјај изнесува 13,8 m/лм2. NGC 210 има привидни димензии од 5' х 3,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 40 м 34,8 с, а неговата деклинација, односно висината на лакот на тој агол, - 13° 52' 21". Положбениот агол на објектот е во износ од 160°.
Други поделби
Проучување на NGC 210 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2437. Во рамките на атласот на длабокото небо, Уранометрија 2000.00, објектот припаѓа на групата означена со бројот 261; додека во Каталогот на основни ѕвезди (GSC) е групиран под бројот 5271. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1203.
Бирченог (мост)
Мостот Бирченог (Birchenough Bridge) ја премостува реката Саве во близина на Чипинге во југоисточниот дел на Зимбабве. Изградбата на мостот е планирана и финансирана од страна на Беит Траст (Beit Trust), задолжбина на која во тао време претседателствувал Сер Хенри Бирченог (Henry Birchenough). Мостот е завршен во 1935 година. Со должина од 329 метри во моментот на изградбата бил еден од најдолгите мостови на светот од својот тип (висечки мост со еден лак).
Проектантот на мостот бил Сер Ралф Фриман (Ralph Freeman) кој исто така бил проектант на Сиднејскиот заливски мост, па заради тоа мостовите се слични.
Мостот се смета за значајно архитектонско достигнување, па заради тоа се наоѓа на монетите од 20 центи.
Надворешни врски
-19.96306°N, 32.34306°W
IC 22
Објектот бил предмет и на други истражувања, па освен како IC 22 се споменува и како MCG -3-51-8, NPM1G -17.0427.
Откривање
Објектот е откриен на 25 јули 1892 година од страна на Стефан Жавел.
Податоци од набљудување
Според морфолошката класификација на галаксиите, IC 22 е од видот SBab. Видливиот сјај со голо око изнесува 14,1 mag, а оној во рамките на интервалот од минималната до максималната честота 14,9 mag, додека површинскиот сјај изнесува 15,5 m/лм2. IC 22 има привидни димензии од 2,1' х 1,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 18 м 43,6 с, а неговата деклинација, односно висината на лакот на тој агол, -16° 56' 46". Положбениот агол на објектот е во износ од 29°.
Други поделби
Проучување на IC 22 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64463.
Срам и Позор
Срам и Позор се бугарска Oi! група од Враца, создадена во 1991 година.
Групата се разпада во 2007 година.
Asplenium ceterach
Традиционални начини на употреба
Тој се користи за правење на инфузии како диуретик.
Услови за растење
Папратот расте на карпести ѕидови, особено во алкални предели.Може да расте и до 2700 м.н.в, исто така расте и на планински локации, каде што обично се појавува на сончеви предели.
За разлика од другите папрати, овој вид на прапрат расте во сончеви предели и ако може да расте и без сонце доколку има влажност.
Список на државни водачи во 192 година
Ова е список на државни водачи во 92 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Нордштрандишмор
Нордштрандишмор (Nordstrandischmoor; Nordstrand Mor; фризиски: Lätj Möör; познат локално и како „Литмор“) — халиг близу севернофризискиот брег во Германија и сместен во рамките на Националниот парк Ваденско Море.
Географија
Административно, Нордштрандишмор припаѓа на општината Нордштранд и се води како посебна нејзина единица. Халигот има површина од 1,9 км2. Во пролетта 2008 година, 27 луѓе живееле на Нордштрандишмор.
Неговата врска со копното е железничката линија од 600 мм, која води до копното кај Белтрингхардер Ког. При високи плими се употребуваат бродови. При ниски плими, до островот може да се пристапи и пеш преку калливите полиња.
На островот има четири варфтови (вештачки подигнати ридови), а на едно од нив се наоѓа основното училиште (со 3 ученици претставува најмало училиште во Германија) и ресторан. Четирите варфтови, од исток на запад се:
Пена Граматова
Пена Граматова (родена 1999 година во Велес, Република Македонија) – македонска ракометарка.
Биографија
Има настапувано во кадетската и младинската женска ракометна репрезентација на Македонија.
Моментално настапува за Женскиот ракометен клуб Куманово на позицијата лево крило и се натреварува во Првата женска ракометна лига на Македонија.
Список на археолошки наоѓалишта во Кочанско
Ова е список на археолошките наоѓалишта во Кочанско, односно на наоѓалиштата кои се наоѓаат на територијата на Општина Кочани, Општина Чешиново-Облешево и Општина Зрновци, како и селото Цера во Општина Македонска Каменица. Подредени се по азбучен редослед на населените места во или кај кои се наоѓаат. Списокот веројатно не е целосен.
Лазо Мајнов
Лазо Мајнов (роден на — македонски ракометар кој игра за екипата на Еурофарм Работник.
Белец (птица)
Белецот или црногушест морски нуркач (Gavia arctica) е водна птица преселница која е распространета на северната полутопка. Видот во Северна Америка е познат како арктички нуркач, а во Евроазија како црноврат нуркач.
Распространетост
Белецот се размножува во Евроазија, а повремено во северна Алјаска. Зимува на море или на големи езера. Го среќаваме и во Македонија. Понекогаш заскитува и до Индија и Пакистан.
Таксономија
Белецот е една од многуте птици опишани од Карл Лине во неговата книга од 18 век, Systema Naturae.
Опис
Возрасните единки се долги од 58 до 77 см, со распон на крилјата од 100 до 130 см, по форма многу слични, но помали од големиот северен нуркач (Gavia immer). Тежината му се движи од 2 до 3.4 кг. Белецот има темносива глава, црн врат, бели долни делови од телото и карирана црно-бела мантија (грб). Вон сезона на парење боите на перјето му се позаматени и има бела брада и врат. Клунот му е сив или белкаст, тенок и долг (во форма на кама). Белата дамка на крилјата на овој вид го разликуваат од другите видови, особено од речиси идентичниот тихоокеански нуркач (Gavia pacifica). Белецот лета со испружен врат. Огласувањето на белецот е многу разновидно и е тешко да се пренесе со зборови. Во лет, најчесто може да се слушне рапав, постепено забрзувачки звук „ка-ка-ка-ка-каррааа“ или единствено отсечно „гак“, кога се во вода се многу погласни, но мелодични со огласување како „ку-ку-ии“. Во време на додворување пеат во дует и прават разни звуци како ’ржење, јодлање и сл.
Исхрана
Како и сите морски нуркачи, и овој вид е специјалист за риболов, ловејќи го својот плен нуркајќи. Освен со риби, се храни и со инсекти, ракови, мекотели и др.
Размножување
Целосната зрелост за размножување белецот ја постигнува во третата година на животот. Моногамни се, паровите се постојани. Гнездењето започнува кога почнува да се топи мразот од водата. Езерата кои ги избираат се разновидни, но важен услов е да имаат должина од 15-20 метри за да можат да полетаат. Во едно езерце се гнезди еден пар, но во поголеми езера или лагуни може да се гнездат и 3-4 пара, односно секој пар има потреба од територија од околу 50 до 150 метри. Паровите го користат истото место за гнездење, а често и истото гнездо. Гнездото го прават на мали островчиња или на брегот, најчесто на земја, каде постилаат суви гранки, мов, листови и слично. Обично, мажјакот го прави гнездото. Најчесто женката снесува 2 јајца, поретко 1 или 3. Јајцата се темни, зеленомаслинести или маслинестокафени со кафеноцрни точки и дамки. Ги инкубираат двата родитела, но женката повеќе време поминува врз јајцата. Инкубацијата трае 28-30 дена. Тежина на пилињата е околу 75 g со вкупна должина од околу 170 милиметри. За два-три дена го напуштаат гнездото и можат самостојно да пливаат и да се хранат. По 60-70 дена стануваат сосема независни.
Договорот за заштита на африканско-евроазиските миграторни водни птици се однесува и на белецот.
Долни Стубол
Долни Стубол — село во Општина Пробиштип, во Злетовско-пробиштипскиот регион, во околината на градот Пробиштип.
Географија и местоположба
Селото се наоѓа во северниот дел на територијата на Општина Пробиштип, недалеку од самиот град Пробиштип во западна насока, на оддалеченост од околу шест километри. Селото е ридско, сместено на надморска височина од 610 метри.
До селото се стигнува преку регионалниот пат 1205, преку исклучување во самиот град Пробиштип, а потоа патот продолжува преку селото Плешенци.
Во негова непосредна околина е некогашниот Секулички Превој, преку кој во минатото минувал караванскиот пат Стоби-Пауталија, односно денешен Ќустендил.
Историја
По сѐ уште сочуваното предание, пред 2-3 века постоело само едно село Стубол. Тоа се потврдува и од „Опширните пописни дефтери од XVI век за Ќустендилскиот санџак“. Во тие документи фигурира селото Стубиле. Селото имало 22 христијански семејства, 4 муслимански семејства и 65 неженети лица.
Стопанство
Во основа, може да се каже дека селото има полјоделска функција.
Население
Според статистиката на Васил К’нчов („Македонија, Етнографија и статистика“) од 1900 година, во Долни Стубол живееле 140 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Долни Стубол имало 200 Македонци и 12 Власи, под врховенството на Бугарската егзархија.
Од Долни Стубол се иселило половина од неговото население. Така, во 1961 година селото броело 461 жител, а во 1994 година бројот се намалил на 256 жители, македонско население.
Според пописот од 2002 година, во селото Долни Стубол живееле 168 жители, од кои 167 Македонци и 1 останат.
Според последниот попис од 2021 година, во селото живееле 99 жители, од кои 95 Македонци, 1 Албанец и 3 лица без податоци.
Родови
Долни Стубол е македонско село.
Според истражувањата од 1970-тите, родови во селото се:
Самоуправа и политика
Кон крајот на век, Долни Стубол било село во Кратовската каза на Отоманското Царство.
Селото влегува во рамките на Општина Пробиштип, која била променета со новата територијална поделба на Македонија во 2004 година, при што биле споени поранешните општини, Пробиштип и Злетово. Во периодот од 1996-2004 година, селото било во рамките на некогашната Општина Пробиштип.
Во периодот од 1965 до 1996 година, селото се наоѓало во рамките на големата општина Пробиштип. Во периодот од 1955 до 1965 година, селото било дел од некогашната Општина Пробиштип.
Во периодот 1952-1955, селото било дел од тогашната Општина Пробиштип, во која покрај селото Долни Стубол, се наоѓале и селата Горни Стубол, Гризилевци, Добрево, Дренак, Калниште, Кундино, Марчино, Неокази, Петршино, Плешенци, Пробиштип и Стрмош. Во периодот 1950-1952, селото било дел од некогашната општина Плешенци, во која влегувале селата Горни Стубол, Долни Стубол, Дренак, Плешенци, Петршино и Стрмош.